ผมขาหักมาได้ 5เดือนกว่าแล้ว ตอนนี้ลงน้ำหนักได้ปกติ แต่จะมีอาการเสียวที่น่อง ทำให้เดินได้ไม่เหมือนปกติ ข้อเท้าก็กระดกไม่ได้มาก มีวิธีรักษายังไงบ้างครับ
สวัสดีค่ะ หลังกระดูกหัก อาจมีการได้รับบาดเจ็บบริเวณเส้นประสาทและกล้ามเนื้อที่อยู่รอบๆ โดยหากเส้นประสาทได้รับบาดเจ็บอาจมีอาการปวดแปล๊บๆหรือเกิดอาการเสียวร้าวไปตามแนวเส้นประสาทได้ ส่วนใหญ่แล้วมักจะเป็นชั่วคราว ร่างกายจะค่อยๆฟื้นตัวขึ้นมาได้ ส่วนเรื่องข้อเท้าที่กระดกไม่ได้นั้น อาจจะเกี่ยวกับเส้นประสาทที่ไปเลี้ยงบริเวณกล้ามเนื้อที่ใช้กระดกข้อเท้าฉีกขาดหรือเสียหาย พอไม่มีเส้นประสาทไปเลี้ยง กล้ามเนื้อจึงมีอาการอ่อนแรงได้แนะนำกลับไปพบแพทย์ที่ดูแลและแจ้งอาการดังกล่าวให้ทราบ แพทย์อาจตรวจร่างกายอย่างละเอียดเพื่อหาสาเหตุ หากเป็นเกี่ยวกับเส้นประสาทอาจมียาเพื่อบรรเทาอาการปวดเสียว และฟื้นฟูทำกายภาพต่อไป